मुख्यमंत्री ने कहा, “सड़क दुर्घटनाओं को रोकने और सड़क सुरक्षा को लेकर राज्य सरकार द्वारा अनेक प्रयास किए जा रहे हैं। रोड इंजीनियरिंग में सुधार करने के साथ-साथ ब्लैक स्पॉटस के सुधार की कार्यवाही की जा रही है। छात्रों को सड़क सुरक्षा के प्रति जागरूक बनाने के लिए बेसिक एवं माध्यमिक शिक्षा के पाठ्यक्रम में सड़क सुरक्षा सम्बन्धी अध्याय को सम्मिलित किया गया है। सड़क सुरक्षा ऑडिट को सड़कों के निर्माण में अनिवार्य बनाया गया है। चालकों के स्वास्थ्य, विशेषकर आंखों के परीक्षण के लिए निर्देश दिए गए हैं।“